EkBass/fiwiki-20250220-pages-articles huggingface dataset:
Miniatur Wunderland

Miniatur Wunderland (lyhenne MiWuLa) on maailman suurin pienoisrautatie, joka sijaitsee Saksan Hampurissa vanhankaupungin eteläpuolella HafenCityn kaupunginosassa, Speicherstadtin alueella. Se on yksi Hampurin suosituimmista matkailukohteista. Sen pinta-ala on 1 200 m². Rata on rakennettu H0-mittakaavaan eli 1:87. Radassa käytetään Märklinin, Rocon, Pecon ja Fleischmannin kiskoja ja vetureita. Rautatieaiheiden lisäksi Miniatur Wunderlandissa on muun muassa liikkuvia autoja sekä vedessä liikkuvia laivoja. Vesialtaaseen on mallinnettu jopa vuorovesivaihtelu. Kävijöillä on tilaisuus aktivoida mallissa erilaisia pieniä toimintoja painamalla käynnistyskytkimiä. Laivaliikennettä lukuun ottamatta muu liikenne on ohjattavissa täysin automatisoidusti, jolloin henkilökunnan tarve on melko vähäinen. Laivaliikenteen automatisointikokeilut ovat epäonnistuneet toistaiseksi. Nykyisin henkilökunta ohjaa laivaliikennettä radio-ohjaimilla. Liikkuvat autot on toteutettu Fallerin kehittämällä menetelmällä, jossa sähkömoottorilla ja akuilla toimiva auto seuraa tien pinnan alle sijoitetun teräslangan magneettikenttää. Lanka ohjaa vipumekanismin avulla etupyöriä kääntymään oikeaan suuntaan, jotta auto pysyy reitillänsä. == Alueet == Näyttely on jaettu maantieteellisiin teema-alueisiin: * Amerikka 100 m² * Hampuri 200 m² * Harz 120 m² * Alpit/Itävalta 60 m² * Knuffingen 120 m² * lentoasema 150 m² * Skandinavia 300 m² (Suomesta näytetään tulliasema ja Sibelius-monumentti Kiirunan kohdalla) * Sveitsi 250 m² (Graubündenin, Valais’n ja Ticinon kantonit). Vuonna 2010 MiWuLassa oli: * noin 930 veturia * noin 14 450 vaunua * rataa noin 13 000 metriä * opastimia noin 1 270 * vaihteita ja kytkimiä noin 3 050 * tietokoneita 46 * valoja noin 335 000 * rakennuksia ja siltoja noin 3 660 * figuureja 215 000 * autoja 8 850 * puita 228 000 * henkilökuntaa 230 henkeä. Näyttelyn rakennuskustannukset ovat olleet 12 miljoonaa euroa ja työtunteja on tarvittu 500 000\. Pisin juna on ollut 14,51 metriä. Koko näyttelyn arvellaan valmistuvan vuonna 2020. Hampurin alueessa on pienoismalli Volksparkstadionista. Stadionin mittakaava on sen suuresta koosta johtuen 1:150. == Lähteet == == Aiheesta muualla == * Miniatur-Wunderland.de * Viikottaiset raportit MiWuLa Luokka:Hampurin rakennukset ja rakennelmat Luokka:Pienoisrautatiet
John Aston, Sr.

John Aston (s. 3. syyskuuta 1921 - 31. heinäkuuta 2003) oli englantilainen jalkapalloilija. Poikansa John Aston Jr.:in tavoin Aston Sr. nousi Manchester Unitedin nuorisojoukkueesta aina edustusjoukkueeseen asti. Ammattilaisuransa hän aloitti joulukuussa 1939. Debyyttinsä Unitedissa hän teki melkein 7 vuotta myöhemmin kun hän pelasi 18. syyskuuta 1946 ottelussa Chelseaa vastaan. Aston tunnettiin voimakkaana ja kovasti taklaavana puolustaja. Vuosien 1948 ja 1950 välillä 17 ottelua Englannin maajoukkueessa pelannut Aston edusti maataan vuoden 1950 MM-kisoissa. Aston edusti ManUa aina vuoteen 1954 saakka, missä ajassa hän oli tehnyt 30 maalia. Aston, John, Sr Aston, John, Sr Aston, John, Sr
Thoughts of a Predicate Felon

Thoughts of a Predicate Felon on Tony Yayon ensimmäinen studioalbumi, joka on julkaistu vuonna 2005. ==Kappaleet== #"Intro" #"Homicide" #"It Is What It Is" (featuring Spider Loc) #"Tattle Teller" #"So Seductive" (featuring 50 Cent) #"Eastside Westside" #"Drama Setter" (featuring Eminem & Obie Trice) #"We Don't Give a Fuck" (featuring 50 Cent, Lloyd Banks, & Olivia) #"Pimpin" #"Curious" (featuring Joe) #"I'm So High" (featuring Kokane, 50 Cent) #"Love My Style" #"Project Princess" (featuring Jagged Edge) #"G-Shit" #"I Know You Don't Love Me" (featuring G-Unit) #"Dear Suzie" #"Live by the Gun" == Singlet == * "So Seductive" (7. kesäkuuta 2005) * "Curious" (2005) * "I Know You Don't Love Me" (2005) Luokka:Tony Yayon albumit Luokka:Vuoden 2005 esikoisalbumit
Pensselisika

Pensselisika eli punapensselisika (Potamochoerus porcus) on sorkkaeläin, jonka pituus on 100–150 cm, hännän pituus 30–40 cm ja säkäkorkeus 58–96 cm. Pensselisika painaa 60–80 kg. Sen korvat ovat teräväkärkiset, ja niissä on pitkiä harjaskarvoja. Suomen Lajitietokeskus suosittelee käytettäväksi nimeä punapensselisika. ==Levinneisyys== Pensselisikaa tavataan Afrikan länsi- ja keskiosissa. Laji on suhteellisen laajalle levinnyt ja yleinen. ==Elinympäristö== Pensselisika asustaa tiheissä metsissä, alangoilla ja vuorilla sekä jokivarsien metsissä ja pensaistossa. ==Laumaeläin== Pensselisika elää yleensä 4–20 yksilön laumoissa, mutta joskus yhdessä saattaa elää jopa sata eläintä. ==Ravinto== Pensselisian pääravintoa ovat mukulat, sipulit ja muut maanalaiset kasvinosat sekä lisäksi erilaiset siemenet, ruohot, hyönteiset ja niiden toukat, linnunmunat, matelijat ja haaskat. ==Lisääntyminen== Kantoaika on noin neljä kuukautta. Emakko synnyttää vuodessa 1–2 pahnuetta, joissa kussakin 3–6 porsasta. ==Lähteet== * Suuri eläinkirja. WSOY 1998. ISBN 951-0-22848-6 === Viitteet === Luokka:Siat
Torgny Lindgren

Gustav Torgny Lindgren (16. kesäkuuta 1938 Raggsjö, Norsjö, Västerbotten – 16. maaliskuuta 2017 Kinda, Itä-Götanmaa) oli ruotsalainen kirjailija. Lindgrenin vanhemmat olivat Andreas Lindgren ja Helga o.s. Björk. Hän opiskeli Uumajassa opettajaksi ja oli pitkään myös aktiivinen paikallispoliitikko Ruotsin sosiaalidemokraattisessa työväenpuolueessa. Hän kääntyi aikuisiällään katolilaiseksi.Stol nr 9 – Torgny Lindgren. Lindgren aloitti uransa runoilijana vuonna 1965, mutta läpimurto tapahtui vasta vuonna 1982 romaanilla Ormens väg på hälleberget, josta Bo Widerberg ohjasi elokuvasovituksen. Hän kuului Ruotsin kirjallisuuden kärkinimiin. Hän oli Ruotsin akatemian jäsen vuodesta 1991. ==Suomennettuja teoksia== * Seitsemän tammen kukkulan taistelu: Kuunnelma. Dramaturgi Ari Koskinen. Yleisradiolle suomentanut Jarmo Lavila. 1983. * Bat Seba. Suomentanut Liisa Ryömä. Tammi, 1985. * Legendoja. Suomentanut Liisa Ryömä. Tammi, 1988. * Totuuden ylistykseksi: Kehystäjä Theodor Marklundin oma selonteko. Suomentanut Liisa Ryömä. Tammi, 1994. * Kimalaisen mettä. Suomentanut Rauno Ekholm. Tammi, 1996. * Oikea maisema. Suomentanut Liisa Ryömä. Tammi, 2001. (Alkuteos: I Brokiga Blads vatten.) * Pylssy. Suomentanut Liisa Ryömä. Tammi, 2003 (Alkuteos: Pölsan.) * Dorén raamattu. Suomentanut Liisa Ryömä. Tammi, 2006. * * == Lähteet == ==Kirjallisuutta== * == Aiheesta muualla == * Ahola, Suvi: Torgny Lindgren miettii, mitä tulee ihmisistä, joiden yhteisö on televisio. Helsingin Sanomat 5.3.2009. Luokka:Ruotsalaiset kirjailijat Luokka:Ruotsin akatemian jäsenet Luokka:Vuonna 1938 syntyneet Luokka:Vuonna 2017 kuolleet
Eye of the Tiger (kappale)

Eye of the Tiger on Survivor-yhtyeen rock-kappale, joka tehtiin Tiikerinsilmä – Rocky III -nyrkkeilyelokuvaa varten Sylvester Stallonen pyynnöstä. Kappaletta soitetaan usein urheilutapahtumien käynnistysmusiikkina ja pelitaukojen täytesävelenä. Tunnettuutensa takia sitä on myös usein parodioitu (esimerkiksi ”Weird Al” Yankovicin Theme from Rocky XIII: Rye of the Kaiser). Kappaletta on kuunneltu yli miljardi kertaa Spotifyssä. == Lähteet == Luokka:Vuoden 1982 kappaleet Luokka:Yhdysvaltalaiset hard rock -kappaleet Luokka:Rocky Luokka:Billboard Hot 100 -listan ykköset
Yann Martel

Yann Martel (s. 25. kesäkuuta 1963) on kanadalainen kirjailija. Romaani Piin elämä toi kirjoittajalleen Booker-palkinnon vuonna 2002.The Booker Prizes: Yann Martel Viitattu 3.7.2024. Martel syntyi Salamancassa Espanjassa ja asui sen jälkeen lapsena Costa Ricassa, Ranskassa ja Meksikossa.British Council: Yann Martel Viitattu 3.7.2024. opiskeli filosofiaa Trentin yliopistossa Kanadan Ontariossa. Hän on matkustellut laajalti ja asui aiemmin Iranissa, Turkissa ja Intiassa. Hänen julkaisu-uransa alkoi vuonna 1993 teoksella Seven Stories. Martelin tuotantoon kuuluu romaaneja ja novelleja. Piin elämän suomennos on julkaistu Keltaisessa kirjastossa vuonna 2003. Saskatoonissa asuvan Martelin muuhun tuotantoon kuuluu muun muassa novellikokoelma Totuus Helsingin Roccamatioista (The Facts Behind the Helsinki Roccamatios, suom. 2008), johon kohdistunut yleinen mielenkiinto alkoi kasvaa Piin elämän julkaisun jälkeen 2000-luvun alussa. == Suomennokset == * * Totuus Helsingin Roccamatioista, suomentanut Helene Bützow. Tammi, 2008 * ==Lähteet== ==Aiheesta muualla== * * Asia News Network: ‘Life of Pi’ author Yann Martel says fiction yields deeper understanding of society * Guardian: Yann Martel: ‘My children aren’t impressed that I won the Booker or that I wrote Life of Pi’ * The Booker Prizes: Yann Martel on writing Life of Pi: 'You want a sense that it was written in one breath' Luokka:Kanadalaiset kirjailijat Luokka:Novellikirjailijat Luokka:Booker-palkinnon saajat Luokka:Vuonna 1963 syntyneet Luokka:Elävät henkilöt
Johnny Carey

John Joseph Carey (23. helmikuuta 1919 Dublin, Irlanti – 23. elokuuta 1995) oli irlantilainen jalkapalloilija ja valmentaja. Pelaajaurallaan Carey edusti suurimmaksi osaksi Manchester Unitedia, jonka kapteenina toimi vuosien 1946 ja 1953 välillä. ManUssa Carey pelasi yhteensä 344 ottelua, joissa hän teki 18 maalia. Hän myös johdatti Unitedin FA Cupin voittoon vuonna 1948 ja Englannin liigamestaruuteen kaudella 1951/52. 17-vuotiaana ManUssa ensi kertaa esiintynyt Carey oli monipuolinen jalkapalloilija, pystyen pelaamaan oikeastaan mitä pelipaikkaa tahansa. Urallaan hän pelasi yhdeksällä eri paikalla. Carey edusti maajoukkuetasolla Irlantia 27 ottelussa ja Pohjois- Irlantia yhdeksässä ottelussa. Valmennusurallaan Carey toimi muun muassa Blackburn Roversin, Irlannin, Evertonin ja Nottingham Forestin valmentajana. == Aiheesta muualla == *Profiili Manchester Unitedin sivuilla Luokka:Irlantilaiset jalkapalloilijat Luokka:Irlantilaiset jalkapallovalmentajat Luokka:Vuonna 1919 syntyneet Luokka:Vuonna 1995 kuolleet
Roger Myerson

Roger Bruce Myerson (s. 29. maaliskuuta 1951 Boston) on yhdysvaltalainen ekonomisti. Myerson tunnetaan erityisesti mekanismin suunnitteluun liittyvästä tutkimustyöstään, josta hänelle myönnettiin yhdessä Leonid Hurwiczin ja Eric Maskinin kanssa vuoden 2007 taloustieteen Nobel-palkinto. Chicagon yliopistossa taloustieteen professorina vuodesta 2001 toiminut Myerson suoritti tohtorintutkintonsa sovelletussa matematiikassa Harvardin yliopistossa vuonna 1976. Ennen siirtymistään Myerson toimi professorina Nortwesternin yliopistossa. ==Teoksia== * * ==Lähteet== ==Aiheesta muualla== * Roger Myersonin verkkosivut * Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1951 syntyneet Luokka:Elävät henkilöt
Nicolas Born

Nicolas Born (31. joulukuuta 1937 Duisburg, Saksa – 7. joulukuuta 1979 Hampuri, Länsi-Saksa) oli saksalainen kirjailija. Born kuuluu sukupolvensa johtaviin saksankielisiin kirjailijoihin. Alkuun hänen runotuotantonsa oli realismin leimaamaa, tapahtumia rekisteröivää, mutta myöhemmin keskeisiä aiheita olivat epäonnistuminen ja etsiminen, myös proosassa, kuten romaanissa Väärennös (Die Fälschung, 1979), joka on käännetty lukuisille kielille. Hänen uransa kuitenkin katkesi lyhyeen, sillä hänellä todettiin maaliskuussa 1979 keuhkosyöpä, johon hän kuoli saman vuoden joulukuussa 41-vuotiaana. ==Suomennettu tuotanto== * Väärennös: romaani (Die Fälschung), suom. Oili Suominen. Espoo: Weilin+Göös 1981 Sarja: Weilin + Göösin kirjasto ISBN 951-35-2135-4 ;Runoja ;LähdeNicolas Born, Lahden kaupunginkirjaston runotietokanta .12.2021, viitattu 2021 *Antologiassa Puiden lohtu: saksankielistä runoutta 1946–2000, Toimittaja: Stefan Moster, Helsinki: WSOY 2005 ISBN 951-0-30300-3 . Bornin runot on suomentanut Juha Vakkuri. ** Historia (Gesichte) ** Isän talo (Vaterhaus) ** Kolme toivomusta (Drei Wünsche) ** Tämä talo (Dies Haus) * Rakkausruno, suom. Rauni Paalanen, julkaisussa Kulttuurivihkot 1982: nro 5 ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1937 syntyneet Luokka:Vuonna 1979 kuolleet
Jussi Nikkilä

Jussi Nikkilä (s. 28. kesäkuuta 1982 Lahti) on suomalainen näyttelijä ja ohjaaja. Hän valmistui teatteritaiteen maisteriksi Teatterikorkeakoulusta vuonna 2008. Suuri yleisö muistaa hänet ehkä parhaiten elokuvista Hulluna Saraan ja Ganes, jossa hän esittää Albert Järvistä. Nikkilä on myös näytellyt Q-teatterissa, KOM-teatterissa, KokoTeatterissa ja Kansallisteatterissa. Nikkilä on ohjannut Q-teatteriin yhdessä Elena Leeven ja Pihla Penttisen kanssa kirjoittamansa näytelmän Täydellinen päivä ja Juha Itkosen kirjoittaman näytelmän Hämeenlinna. Keväällä 2014 hän toimi Teatteri & Tanssi -lehden kolumnistina. Vuonna 2013 Nikkilä opiskeli Shakespearea Lontoossa London Academy of Music and Dramatic Art -oppilaitoksessa. Nikkilä on Kuninkaiden Laakson laulaja-kitaristi. Syksyllä 2019 ilmestyi hänen esikoisromaaninsa Näyttelijä Tammen kustantamana. ==Yksityiselämä== Nikkilä oli parisuhteessa ja myöhemmin naimisissa näyttelijä Elena Leeven kanssa lähes 20 vuotta vuoteen 2020 saakka. Ulkomaantoimittaja ja dokumentaristi Reijo Nikkilä on Jussi Nikkilän isä. ==Valikoitu filmografia== * Juulian totuudet (2002) – Myllylä * Menolippu Mombasaan (2002) – Cover Boys -basisti * Hymypoika (2003) – Taavi * Tyttö sinä olet tähti (2005) – Mikko * Rakastuin mä luuseriin (2005) – nuori mies * Ganes (2007) – Albert Järvinen * Tali-Ihantala 1944 (2007) – sotamies Talissa * Suojelijat (2008) – Tuomo * Morsian (2008) – Niko * Kukkulan kuningas (2009) – Samu * Pussikaljaelokuva (2011) – Marsalkka * Big Finn Hall (2011) * Under the Red Star (2011) – A. T. Hill * Hulluna Saraan (2012) – Ville * Elämää suurempaa (2012) – Anssi Mäki * Mieletön elokuu (2013) – nuori johtaja * Koukussa (2015) – Julius Ahlberg * Jättiläinen (2016) – Kalle * Onnela (2017) – Tommi * Linnan juhlat (2017) – Sami * Viulisti (2018) – taidesäätiön mies * Suomen hauskin mies (2018) – Aulis * Maria Kallio (2021) – Toffe Sulonen * Estonia (2023) – Henri Peltonen == Lähteet == ==Aiheesta muualla== * Luokka:Suomalaiset näyttelijät Luokka:Vuonna 1982 syntyneet Luokka:Elävät henkilöt
Cyprian Ekwensi

Cyprian Odiatu Duaka Ekwensi (26. syyskuuta 1921 Minna – 4. marraskuuta 2007) oli nigerialainen novellikirjailija. Ekwensi opiskeli Ibadanin Government Collegessa. Ekwensi kirjoitti englannin kielellä, ja häntä pidettiin taidokkaana afrikkalaisen elämänmenon kuvaajana. Hän oli ennen kirjailijanurallaan menestymistä muun muassa metsätöissä ja opettajana. Ekwensin tunnetuimpien teostensa joukkoon lukeutuu People of the City (1954). Hänellä oli vaimonsa Eunice Anyiwon kanssa viisi lasta. Ekwensi kuoli Enugussa 86 vuoden ikäisenä. ==Suomennettu tuotanto== * "Kaupunkilaisia", antologiassa Afrikka kertoo, toim. Per Wästberg. Helsinki: Tammi 1962 ==Lähteet== Luokka:Nigerialaiset kirjailijat Luokka:Vuonna 1921 syntyneet Luokka:Vuonna 2007 kuolleet
Gertrude B. Elion

Gertrude Belle Elion (23. tammikuuta 1918 – 21. helmikuuta 1999) oli yhdysvaltalainen biokemisti ja farmakologi. Hän voitti vuonna 1988 Nobelin lääketieteen palkinnon yhdessä James W. Blackin ja George H. Hitchingsin kanssa. Elion syntyi New Yorkissa juutalaisille vanhemmille.Turning Point. Jewish Women's Archive Hän valmistui Hunter Collegesta vuonna 1937 ja New Yorkin yliopistosta 1941, mutta hänen etenemistään jatko-opinnoissa haittasi Yhdysvalloissa yhä tuohon aikaan vallinnut seksismi.Timeline. Jewish Women's Archive Elion oli alun perin Hitchingsin avustaja, mutta tuli myöhemmin tunnetuksi myös omilla saavutuksillaan; hän kehitti itsenäisestikin useita yhä yleisessä käytössä olevia lääkeaineita. Hänelle myönnettiin Nobelin lisäksi vuonna 1991 National Medal of Science. Hän eli naimattomana ja kuoli Pohjois- Carolinassa 81-vuotiaana. Elion valittiin vuonna 1991 National Inventors Hall of Fameen.Gertrude Belle Elion National Inventors Hall of Fame == Lähteet == == Aiheesta muualla == * https://www.nobelprize.org/prizes/medicine/1988/elion/biographical/ Luokka:Yhdysvaltalaiset biokemistit Luokka:Yhdysvaltalaiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1918 syntyneet Luokka:Vuonna 1999 kuolleet Luokka:Amerikanjuutalaiset
James W. Black

James Whyte Black (14. kesäkuuta 1924 – 21. maaliskuuta 2010) oli skotlantilainen farmakologi. Hän voitti vuonna 1988 Nobelin lääketieteen palkinnon yhdessä Gertrude B. Elionin ja George H. Hitchingsin kanssa. Black kehitti 1950-luvulla propranololin. Hänelle myönnettiin Nobelin lisäksi Albert Lasker -palkinto kliinisestä lääketieteellisestä tutkimustyöstä vuonna 1976The Lasker Foundation - 1976 Clinical Medical Research Award ja Wolfin palkinto vuonna 1982.Wolf Foundation: The 1982 Wolf Foundation Prize in Medicine Hän toimi vuosina 1992–2006 Dundeen yliopiston rehtorina. Blackista tehtiin Knight Bachelor vuonna 1981, ja vuonna 2000 hän sai Order of Meritin. Hän oli Royal Societyn jäsen. == Lähteet == Luokka:Skotlantilaiset tieteilijät Luokka:Brittiläiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1924 syntyneet Luokka:Vuonna 2010 kuolleet
James Black

James Black on muun muassa seuraavien henkilöiden nimi: * James Black (s. 1969), kanadalainen jääkiekkoilija * James A. Black (1793–1848), yhdysvaltalainen poliitikko, Yhdysvaltain edustajainhuoneen jäsen 1843–1848 * James C. C. Black (1842–1928), yhdysvaltalainen poliitikko, Yhdysvaltain edustajainhuoneen jäsen 1893–1895 ja 1895–1897 * James D. Black (1849–1938), yhdysvaltalainen poliitikko, Kentuckyn varakuvernööri 1915–1919 ja kuvernööri 1919 * James R. Black (s. 1962), yhdysvaltalainen näyttelijä ja amerikkalaisen jalkapallon pelaaja * James Wallace Black (1825–1896), yhdysvaltalainen valokuvaaja * James Whyte Black (1924–2010), skotlantilainen farmakologi, Nobelin fysiologian tai lääketieteen palkinnon saaja
Anthony Dowell

Anthony James Dowell (s. 16. helmikuuta 1943) on brittiläinen tanssija ja baletinjohtaja. Dowell syntyi Lontoossa ja aloitti uransa Royal Balletissa vuonna 1961. Hänestä tuli vuonna 1966 sen ensitanssija, ja vuosina 1986–2001 hän toimi Royal Balletin taiteellisena johtajana. == Lähteet == Luokka:Brittiläiset balettitanssijat Luokka:Brittiläisen imperiumin komentajat Luokka:Vuonna 1943 syntyneet Luokka:Elävät henkilöt
War of the Dead

War of the Dead – Stone’s War on vuonna 2011 ensi-iltansa saanut toimintakauhuelokuva, jonka on ohjannut ja käsikirjoittanut Marko Mäkilaakso. Elokuva on Mäkilaakson ensimmäinen täyspitkä elokuvaohjaus, ja sen pääosassa ovat Andrew Tiernan, Mikko Leppilampi, Samuli Vauramo, Andreas Wilson ja Jouko Ahola. Elokuva kuvattiin Liettuassa kesällä 2007, ja sen piti valmistua vuonna 2008. Rahoitusongelmien takia lähes valmiin elokuvan julkaisu kuitenkin lykkääntyi vuosilla. Elokuvan ensi-ilta oli viimein Toronto After Dark -filmifestivaalilla vuonna 2011 ja teatterilevitykseen elokuva pääsi vuonna 2012. Suomessa elokuvan teatteriensi-ilta oli 4. toukokuuta 2012. == Juoni == Toisessa maailmansodassa suomalaisista ja yhdysvaltalaisista sotilaista koostuvalle valiojoukolle annetaan tehtävä, tuhota natsien salainen bunkkeri. Tehtävä menee pahasti pieleen sotilaiden huomatessa, että natsit olivat tehneet bunkkerissa kokeita kuolemattomuudella eivätkä heidät tappamansa natsi- ja neuvostosotilaat pysy kuolleina. == Rooleissa == == Lähteet == ; Haastatteluja * * * Luokka:Suomalaiset toimintaelokuvat Luokka:Toiseen maailmansotaan pohjautuvat elokuvat Luokka:Zombielokuvat Luokka:Vuoden 2011 yhdysvaltalaiset elokuvat Luokka:Suomalaiset sotaelokuvat
British Movement

The British Movement (BM) on entisen brittiläisen uusnatsismia edustavan puolueen nimi. Sitä käyttää edelleen pieni oikeistolainen ääriryhmä. Alkuperäisen BM:n perusti vuonna 1962 Colin Jordan nimellä National Socialist Movement. Nimenmuutos British Movementiksi oli vuorossa 1968. Jordanin johtama puolue käytti kampanjoidessaan avoimen kansallissosialistisia tunnuksia, kuten hakaristiä ja Adolf Hitlerin kuvia. British Movement osallistui vaaleihin 1970 ja 1974 mutta ei saanut juuri kannatusta avoimen natsisminsa ja National Front -puolueen äärioikeiston parissa nauttiman korkeamman kannatuksen takia. Luokka:Uusnatsistiset puolueet
Kattilakivi

Kattilakivi on höyrykattiloissa syntyvää kivettymää. Se syntyy kattilavedessä olevista kivennäisaineista. Kattilan korkeissa lämpötiloissa ne kiteytyvät ja muodostavat kerrostumia kulma- ja liitoskohtiin. Kattilakiven syntymistä pyritään nykyään ehkäisemään lisäämällä kattilaveteen erityisiä suojakemikaaleja. Ennen kemikaalien kehittymistä kattilakivi poistettiin määräajoin hakkaamalla se irti erityisillä kattilavasaroilla. Työ oli raskasta ja vaarallista. ==Lähteet== * Mikko Ivalo: Höyryveturit ja niiden hoito Luokka:Rautatietekniikka Luokka:Höyrylaivat Luokka:Höyryveturit
LampLiteLtd

LampLiteLtd on keväällä 2005 perustettu helsinkiläinen levy-yhtiö ja kirjankustantamo. Sen johtajana ja muunakin yleismiehenä toimii mm. musiikkikirjailijana tunnettu Lamppu Laamanen. Yhtiön artisteja ovat olleet ainakin Tumppi Varonen, Ari Taskinen, Mother Goose ja T.Tuomanen + Bombay Boys. == Julkaisut == === Kirjat === * Lamppu Laamanen: Matkalla tuntemattomaan - Pelle Miljoona muiden mukaan (WSOY 2005, ISBN 951-0-30356-9) * Atik Ismail: Klubin kundit - 20 vuotta koukussa (2006) * Paavo Einiö: Jammaten! (2006) * Lamppu Laamanen: Paljain jaloin - Mazhar Albekoglun ihmeellinen elämä (2007) * Tumppi Tiusanen: Kaveri pitää vahtia (2007) (piirroksia) * Tuomas Tiusanen: In Amo (2007) * Jukka Itkonen: Miljoonan markan pakarat (2007) (laulutekstejä) * Atik Ismail: Cisse – pieni kunnianosoitus (15.3.2008) (novelleja Cisse Häkkisestä) * Jukka Itkonen: Onhan täällä muitakin – Elämän runoja vuosilta 1988–2008 (1.1.2009) * Pentti Olavi Syrjälä: Hiljaisuuden tankoja (1.4.2009) * Tumppi Varonen: Sottopassaggio (8.10.2009) (romaani) * T C Boyle: Hatka City (22.10.2009) (romaani) === Musiikkialbumit === * Grumps: Queen (EP) (LampEP 001, 2005) * Pelle Miljoona & N.U.S. & Jasmine: Tää on kapinaa! (LampCD 001, 2005) (aiemmin julkaisemattomia kellaribiisejä vuosilta 1976-1978) * Mother Goose: Obvious Works (LampCD 002, 2005) * Tumppi Varonen: 100% (LampCD 003, 2005) * Ari Taskinen: Aavamaa - electro-acoustic music from Finland (LampCD 004, 2005) (Taskisen Ylen Kokeilustudiolla tekemät elektro-akustiset konsertti- ja kantanauhat vuosilta 1985-2005) * Tumppi & Problems?: Ajan hermo (CD/DVD) (LampCD 005/LampDVD 001, 2006) * Eri esittäjiä: Revolution Rock - Joe Strummer Memorial Night at Klubi, Tampere Finland (LampCD 006, 2006) * T.Tuomanen + Bombay Boys: Kapeesti High Leveesti Low (LampCD 007, 2006) == Aiheesta muualla == * Viralliset sivut Luokka:Suomalaiset levy-yhtiöt Luokka:Suomalaiset kirjankustantamot
British National Front

British National Front, yleensä tunnettu muodossa National Front, on brittiläinen äärioikeistolainen puolue, jonka aktiivisinta aikaa olivat 1970- ja 1980-luvut. Sen ideologia on valkoinen nationalismi. == Historia== Puolue perustettiin vuonna 1967, jolloin kolme äärioikeistolaista ryhmää liittyi yhteen. Se kasvatti jäsenmääräänsä 1970-luvulla maahanmuuttovastaisella politiikalla. Vuonna 1972 jäseniä oli 17 500. National Frontin kannattajien marssi Lontoon Lewishamissa elokuussa vuonna 1977 johti väkivaltaisiin yhteenottoihin antifasististen vastamielenosoittajien kanssa ja poliisin väliintuloon. Marssijoita oli noin 500 ja marssin vastustajia noin 4000, mikä osoitti National Frontin kannatuksen rajallisuuden suhteessa sen vastustajien lukumäärään alueella, jota puolue oli pitänyt kannatusalueenaan. Lewishamin tapahtumien jälkeen National Frontin kannatus kääntyi laskuun. == Katso myös == * British Movement ==Aiheesta muualla== * National Frontin verkkosivut == Lähteet == Luokka:Yhdistyneen kuningaskunnan puolueet Luokka:Nationalistiset puolueet Luokka:Fasistiset puolueet
Johanna Debreczeni

Johanna Debreczeni (s. 28. huhtikuuta 1980 Tampere) on suomalainen iskelmälaulaja. Hänet kruunattiin tangokuningattareksi Seinäjoen Tangomarkkinoilla vuonna 2004. Vuoden 1998 tangokuningas Jouni Keronen on Debreczenin serkku. Debreczenin isä oli unkarilainen muusikko Gabriel Debreczeni. Debreczeni esiintyi vuonna 1998 Grease-musikaalissa. Kirjoitettuaan ylioppilaaksi Tampereen lyseon lukiosta vuonna 1999 hän teki töitä ravintoalalle. Hän oli myös ala-asteen koulunkäyntiavustajana. Hän harrastaa teatteria ja on hakenut Teatterikouluun. == Yksityiselämä == Debreczeni kertoi vuonna 2015 menevänsä naimisiin. == Diskografia == * * * (lastenlevy) === Kappaleet === * ”Parempaa” (2004) * ”Ikävä jää” (2004) * ”En kuole kyyneliin” (2006) == Lähteet == == Aiheesta muualla == * * * Luokka:Tangokuningattaret Luokka:Suomalaiset laulajat Luokka:Suomenunkarilaiset henkilöt Luokka:Vuonna 1980 syntyneet Luokka:Elävät henkilöt
Tiikerililja

Tiikerililja (Lilium lancifolium) on liljalaji, joka kasvaa luonnonvaraisena Kiinassa, Koreassa ja Japanissa. Se kasvaa noin 60–120 senttimetrin pituisiksi. Kasvin varren lehdet ovat kierteisesti asettuneita ja muodoltaan lähes suikeita. Varren yläosassa on itusilmuja. Tiikerililjan kaarevaperäisissä kukissa on oranssinpunaiset, tummalaikkuiset kehälehdet, jotka ovat enintään 10 cm pitkiä. Tiikerililja on helppohoitoinen puutarhakasvi, joka menestyy auringossa tai puolivarjossa.Yhteishyvä Puutarhamaailma Tiikerililjan erottaa esimerkiksi ruskoliljasta siitä, että tiikerililjan kukat roikkuvat alaspäin, keisarinkruunun eli ruskoliljan kukat aukeavat ylöspäin. == Lähteet == Luokka:Liljat
Hölmöläisten laiva

Hölmöläisten laiva on Dingon ensimmäinen demo vuodelta 1983. Demo sisälsi muun muassa hitit "Nimeni on Dingo" ja "Lakatut varpaankynnet". Yhtye lähetti demon useisiin levy-yhtiöihin, muttei saanut kaikilta positiivista vastaanottoa. CBS lähetti demonauhan yhtyeelle takaisin todeten, ettei Neumannin kappaleissa ole kaupallista potentiaalia. Poko Rekordsilta demo ei koskaan palautunut takaisin ja myöhemmin ilmeni Epe Heleniuksen heittäneen sen roskakoriin tyytymättömänä kuulemaansa. Lopulta Finnlevy kiinnostui yhtyeestä demon kuultuaan ja solmi levytyssopimuksen Dingon kanssa. Seuraavana vuonna julkaistiin yhtyeen ensimmäinen studioalbumi, Nimeni on Dingo.Pertti Neumann: Tähti ja meripoika (Otava, 1992) Ensimmäiset viisi kappaletta nauhoitti Dingon alkuperäinen trio- kokoonpano Annankatu 6:ssa vuonna 1982. Mukana soittamassa oli saksofonisti Juha Unkila, mutta hänen soittamansa osuudet jätettiin pois yhtyeen päästyä myöhemmin levyttämään. Loput demosta äänitettiin ulvilalaisessa Lapan studiossa Jarkko Even ja Tuomo Vähä-Pesolan liityttyä vuonna 1983. Demon kappaleista "Nimeni on Dingo", "Aino", "Lakatut varpaankynnet", "Sinä ja minä", "Nahkatakkinen tyttö" ja "Levoton Tuhkimo" levytettiin vuonna 1984. "Hölmöläisten laiva" levytettiin Neumannin sooloversiona vuonna 1992. "Radio Rodadero" levytettiin vuonna 1994 nimellä "Inshallah Rock". Kappaleita "Kuumat kuninkaat" ja "Tiikeri" ei levytetty koskaan. Vuonna 2006 osa demon sisällöstä julkaistiin Dingon kokoelmalla Kunnian päivät 1983–1986.Warner Music Finland Demoversioita kappaleista "Sinä ja minä", "Nahkatakkinen tyttö" ja "Levoton Tuhkimo" ei julkaistu, sillä niistä ei löydetty julkaisukelpoisia kopioita.Dingo - Kunnian päivät 1983-86 Osa demon kappaleista poikkesi levytetyistä versioista. Esimerkiksi "Levoton Tuhkimo", "Nimeni on Dingo" ja "Aino" olivat hitaampia sekä "Nahkatakkinen tyttö" oli alun perin reggae. Viimeksi mainittu oli tehty jo Neumannin aiemmalle MAC -yhtyeelle vuonna 1981. Demo on ainoa, jolla soittaa Dingon alkuperäinen kokoonpano, sillä ennen ensimmäisen studioalbumin äänittämistä kosketinsoittaja Tuomo Vähä-Pesola erotettiin yhtyeestä ja hänen tilalleen liittyi Pete Nuotio.Dingo Web == Kappaleet == #Hölmöläisten laiva #Nimeni on Dingo #Kuumat kuninkaat #Tiikeri #Aino #Radio Rodadero #Lakatut varpaankynnet #Sinä ja minä #Nahkatakkinen tyttö #Levoton Tuhkimo == Kokoonpano == * Pertti Neumann (laulu, lisäksi basso raidoilla 1-5) * Jonttu Virta (kitara) * Jarkko Eve (basso, taustalaulu raidoilla 6-10) * Tumppi Vähä-Pesola (koskettimet raidoilla 6-10) * Juha "Quuppa" Seittonen (rummut) * Juha Unkila (saksofoni raidoilla 1-5) == Lähteet == Luokka:Dingon albumit Luokka:Vuoden 1983 albumit
Öhringen

Öhringen on kaupunki Hohenlohekreisin piirikunnassa Baden-Württembergin osavaltiossa Saksassa. Kaupungissa oli kesäkuun 2022 lopussa 25 343 asukasta, ja se on siten piirikuntansa suurin kaupunki. Öhringenin pinta-ala on 67,8 neliökilometriä. ==Lähteet== == Aiheesta muualla == *Kaupungin verkkosivut Luokka:Saksan kaupungit Luokka:Baden-Württembergin kunnat
Nordman (yhtye)

Nordman on ruotsalainen yhtye, joka yhdistelee tuotannossaan kansanmusiikkia, rockia ja popia. Sen muodostavat laulaja Håkan Hemlin sekä avainviulua soittava Mats Wester, hän on myös yhtyeen lauluntekijä. Nordmanin hittejä ovat olleet muun muassa kappaleet "Förlist", "Be mig", "Det sista du ser" ja "Vandraren". Yhtye hajosi vuonna 1998 yhtyeen keulahahmon Hemlinin huumeongelman vuoksi, mutta teki uuden tulemisen vuonna 2004 Hemlinin läpikäytyä huumevieroituksen ja palattua töihin. Nordman on osallistunut Melodifestivalen-kilpailuun (Ruotsin Euroviisukarsintaa vastaava kilpailu) kolmesti: vuonna 2005 kappaleella "Ödet var min väg", sijoitus loppukilpailussa oli 9. sija. Vuonna 2008 yhtye osallistui Karlskronan esikarsinnassa 1. maaliskuuta 2008 kappaleella "I lågornas sken" ja pääsi Kiirunassa 8. maaliskuuta 2008 pidettyyn toiseen osakilpailuun ja selviytyi edelleen Globenissa 15. maaliskuuta 2008 järjestettyyn finaaliin, sijoittuen kuudenneksi. Vuonna 2023 se osallistui Melodifestivalenille kappaleella "Släpp alla sorger". == Diskografia == === Albumit === * 1994 - Nordman * 1995 - Ingenmansland * 1997 - Här och nu * 2001 - Nordmans bästa - I vandrarens spår (kokoelma) * 2004 - Bästa (kokoelma) * 2005 - Anno 2005 * 2008 - Djävul Eller Gud * 2010 - Korsväg * 2014 - Patina * 2019 - Tänk om === Singlet=== * 1994 - Förlist * 1994 - Vandraren * 1994 - Laglöst land * 1995 - Ännu glöder solen * 1995 - Be mig * 1996 - På mossen * 1996 - Det sista du ser * 1996 - Live- singel * 1997 - Se dig själv * 1998 - Hjälp mig att leva * 2005 - Ödet var min väg * 2005 - Allt eller ingenting * 2007 - Du behöver * 2008 - I lågornas sken * 2009 - Om gud var jag * 2013 - Dance To The Loop * 2016 - Vår igen * 2016 - Tiden har talat * 2016 - Hallelujah * 2017 - Dag och natt * 2019 - Glöm det som var * 2019 - Trasiga själar (radio edit) ==Aiheesta muualla== * Yhtyeen kotisivut Luokka:Ruotsalaiset popyhtyeet
HowStuffWorks

HowStuffWorks.com on englanninkielinen tieteeseen ja tekniikkaan keskittynyt verkkosivusto, joka selittää erilaisten asioiden toimimista. Sivuston perusti entinen Pohjois-Carolinan osavaltionyliopiston opettaja Marshall Brain vuonna 1998 harrastuksenaan. Seuraavana vuonna hän haki riskipääomaa ja perusti HowStuffWorks, Inc:in kehittämään sivustoa. Maaliskuussa 2002 se myytiin atlantalaiselle Convex Groupille, jolloin yhtiön päämaja siirtyi Carysta Pohjois-Carolinasta Atlantaan. Sivusto laajentui alkuperäiseltä alaltaan käsittämään muitakin aiheita kuten biologiaa ja selittämään yliluonnollisia ilmiöitä. Tavaramerkillä on julkaistu myös neljä kirjaa: HowStuffWorks ja More HowStuffWorks, How Much Does the Earth Weigh? ja What If?. Lokakuussa 2007 Discovery-tiedekanavaa pyörittävä Discovery Communications osti sivuston 250 miljoonalla dollarilla, mutta se myytiin toisille omistajille vuonna 2014. Sivusto on sittemmin laajentanut toimintaansa tuottamalla asiaohjelmapodcasteja kuten suosittu Stuff You Should Know. Vuonna 2016 HowStuffWorks myytiin OpenMail-markkinointiyritykselle. System1:ksi nimensä vaihtanut OpenMail siirsi sivuston podcast-toiminnan Stuff Media-toiminimen alle, jonka se myi 2018 IHeartMedialle 55 miljoonan hintaan.https://variety.com/2018/digital/news/iheartmedia-stuff-media- howstuffworks-podcast-acquisition-1202939938/ ==Lähteet== ==Aiheesta muualla== *HowStuffWorks.com Luokka:Tiedesivustot
Little Fish

Little Fish on australialainen elokuva vuodelta 2005. Sen ohjasi Rowan Woods. == Juoni == Little Fish kertoo Tracy Heartista (Cate Blanchett), entisestä heroiiniaddiktista, joka pyrkii pakenemaan menneisyyttään. == Rooleissa == Luokka:Vuoden 2005 australialaiset elokuvat
Jaakko Uhlbäck

Jaakko Uhlbäck (s. 31. elokuuta 1978 Kuopio) on suomalainen entinen jääkiekkoilija, jonka kasvattajaseura on KalPa. ==Ura== KalPassa Uhlbäck pelasi 103 SM-liiga-ottelua, mukaan lukien viisi ottelua liigakarsinnoissa, jossa Uhlbäck ei saanut tilastomerkintöjä. Karsintojen jälkeen Uhlbäck pelasi vielä kaksi kautta Kuopiossa, kunnes hän siirtyi Tampereelle Tapparan paitaan. Uhlbäck pelasi viisi kautta saalistaen 48 tehopistettä eli 9,6 pistettä per kausi. Tapparassa tehty uusi pisteennätys oli kaudella 2000–2001 tehty 19 pistettä, 9+10. Uhlbäck siirtyi kaudeksi 2003–2004 JYPiin, jossa pelasi kaksi kautta. Uusi pisteennätys oli 10 pistettä suurempi kuin Tapparassa saavutettu, 29 pistettä. Uhlbäck iski 13 maalia ja 16 syöttöä kaudella 2004–2005. Tämän kauden jälkeen Uhlbäck siirtyi Espooseen Bluesin paitaan, jossa mies pelasi kaikkiaan viisi kautta. ==Tilastoja== Seura Ottelut Maalit Syötöt Pisteet Kaudet/kausia KalPa 103 6 4 10 1996–1999/3 Tappara 208 21 27 48 1999–2003/5 JYP 108 26 31 57 2003–2005/2 Blues 228 47 49 96 2005–2010/5 = 652 99 107 206 1996–2010 Ennätyspisteiden kasvu: Seura Maalit Syötöt Pisteet kausi KalPa 3 1 4 96/97 KalPa 3 3 6 97/98 Tappara 9 10 19 00/01 JYP 13 15 28 03/04 JYP 13 16 29 04/05 Blues 18 16 34 05–06 ==Lähteet== * * http://www.blues.fi/team_playerCard.php?id=231 Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Birgitta Dahl

Rut Birgitta Dahl (20. syyskuuta 1937 – 26. marraskuuta 2024Socialdemokraten Birgitta Dahl död) oli ruotsalainen sosiaalidemokraattisen työväenpuolueen poliitikko. Hän istui Ruotsin valtiopäivillä vuosina 1969–2002. Dahl oli valtiopäivien puhemies vuosina 1994–2002. Hän oli aiemmin toiminut vuosina 1982–1990 maansa energia- ja vuosina 1986–1991 ympäristöministerinä. Dahlin puolisona oli vuodesta 1986 poliitikko Enn Kokk. Myös hänen tyttärensä Anna Berger Kettner (s. 1961) on poliittinen vaikuttaja. Dahl on todennut Ruotsin radiossa, että suurin osa siitä, mitä sanottiin Kambodžan vallankumouksesta, oli valetta ja spekulointia. ==Lähteet== Luokka:Ruotsin sosiaalidemokraattisen työväenpuolueen poliitikot Luokka:Ruotsin ympäristöministerit Luokka:Ruotsin valtiopäivien puhemiehet Luokka:Vuonna 1937 syntyneet Luokka:Vuonna 2024 kuolleet
Jaettu Berliini

Jaettu Berliini on yhdysvaltalainen elokuva vuodelta 2006. Sen ohjasi Steven Soderbergh. Elokuva perustuu Joseph Kanonin romaaniin. Elokuva sijoittuu Berliiniin, heti toisen maailmansodan jälkeiseen aikaan. Elokuva pyrkii imitoimaan 1940-luvun film noir -elokuvaa ja on siksi mustavalkoinen. Toisaalta se sisältää seksikohtauksia, joita 1940-luvulla ei olisi suvaittu. == Rooleissa == == Aiheesta muualla == * Virallinen sivusto Luokka:Vuoden 2006 yhdysvaltalaiset elokuvat Luokka:Yhdysvaltalaiset sotadraamat Luokka:Yhdysvaltalaiset jännityselokuvat Luokka:Steven Soderberghin ohjaamat elokuvat Luokka:Yhdysvaltalaiset mustavalkoelokuvat Luokka:Warner Brosin elokuvat
Émile Picard

Émile Picard (24. heinäkuuta 1856 Pariisi – 11. joulukuuta 1941 Pariisi)Charles Émile Picard oli ranskalainen matemaatikko ja tieteen historioitsija. Picard oli sekä Ranskan tiedeakatemian että Ranskan akatemian jäsen. ==Elämäkerta== Silkkitehtaanjohtajaisänsä kuolemasta ja Pariisin vuoden 1870 piirityksestä huolimatta Picard saattoi jatkaa opintojaan Napoléon- lyseossa. Hän pääsi toisena maineikkaaseen École polytechniqueen ja ensimmäisenä École normale supérieureen, ja opiskelupaikakseen hän valitsi jälkimmäisen. Sieltä hän valmistui 1877. Hän toimi assistenttina Pariisissa ja sitten Toulousessa ja pääsi yliopistonlehtoriksi vuonna 1881. Samana vuonna hän avioitui professorinsa Charles Hermiten tyttären Marien kanssa. He menettivät kolme viidestä lapsestaan ensimmäisen maailmansodan aikana. Émile Picard sai pian mainetta matemaatikkojen keskuudessa ratkaisemalla vaikeiksi tunnustettuja teoreemoja. Näiden töittensä tähden hänet haluttiin valita Ranskan tiedeakatemian jäseneksi, mutta valintaa lykättiin vuoteen 1889, koska Picardia pidettiin liian nuorena. Vuonna 1885 hänet valittiin Pariisin yliopiston luonnontieteellisen tiedekunnan professoriksi, ja hänestä tuli Joseph-Alfred Serret'n seuraaja differentiaalilaskennan professorina. Myöhemmin hänen oppituolikseen tuli analyysi ja algebra. Hän toimi vuosina 1894–1937 myös Pariisin École centrale des arts et manufacturen professorina, ja tässä tehtävässä hän toimi yli 10 000 insinöörin opettajana. ==Arvomerkit ja kunniavirat== * Ranskan kunnialegioonan suurristi * Mittag-Leffler-mitali 1937 * Kansainvälisen matemaatikkokongressin presidentti * Ranskan tiedeakatemian matemaattisten aineiden pääsihteeri vuodesta 1917 * Ranskan akatemian jäsen vuodesta 1924 ==Matemaattiset teokset== * Traité d'analyse (3 osaa), Éditions Jacques Gabay, Sceaux, 1991 * Théorie des fonctions algébriques de deux variables indépendantes (Georges Simartin kanssa). Korjattu uudisettu painos uhtenä nidoksen aiemien vuosina 1897 ja 106 ilmestyneiden kahden niteen sijasta. Chelsea Publishing Co., Bronx, N.Y., 1971. * Leçons sur quelques équations fonctionnelles avec des applications à divers problèmes d'analyse et de physique mathématique, Gauthier-Villars, Paris, 1950 * Leçons sur quelques types simples d'équations aux dérivées partielles avec des applications à la physique mathématique, Gauthier-Villars, Paris, 1950 == Lähteet == ==Aiheesta muualla== * Ranskan akatemian elämäkertatietojen sivut * Ranskan tiedeakatemian elämäkertatietojen sivut Luokka:Ranskan akatemian jäsenet Luokka:Ranskan tiedeakatemian jäsenet Luokka:Ranskalaiset matemaatikot Luokka:Vuonna 1856 syntyneet Luokka:Vuonna 1941 kuolleet
Rance Howard

thumb|Rance Howard Harold Rance Howard, alun perin Beckenholdt (17. marraskuuta 1928 – 25. marraskuuta 2017) oli yhdysvaltalainen näyttelijä. Hän syntyi Oklahomassa ja oli vuoden 1982 Emmy-ehdokas. Howard tunnettiin televisiosta mm. 1960-luvun Gentle Ben - ja 1990-luvun Babylon 5 -sarjoista. Lisäksi hän vieraili esimerkiksi Seinfeldissä ja The Andy Griffith Show’ssa. Elokuvarooleja Howardilla oli esimerkiksi Musiikkimiehessä (1962), Lannistumattomassa Lukessa (1967) ja Suuressa autopuhalluksessa (1977). Howard oli naimisissa näyttelijä Jean Speegle Howardin kanssa vuodesta 1949, kunnes tämä kuoli 2. syyskuuta 2000. Parin avioliitosta syntyivät lapset Ron ja Clint Howard, molemmat tunnettuja elokuva-/televisioalan vaikuttajia. Näyttelijä Bryce Dallas Howard (s. 1981) on Rance Howardin lapsenlapsi. Howard meni uusiin naimisiin 29. kesäkuuta 2001, ja hänestä tuli isoisoisä 16. helmikuuta 2007 Bryce Dallas Howardin synnytettyä poikavauvan. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2017 kuolleet
The New Pornographers

The New Pornographers on kanadalainen indie rock -yhtye, joka aloitti vuonna 1997. ==Diskografia== === Albumit === *Mass Romantic (2000) *Electric Version (2003) *Twin Cinema (2005) *Challengers (2007) *Together (2010) *Bill Bruisers (2014) *Whiteout Conditions (2017) *In the Morse Code of Brake Lights (2019) === Livealbumit === * LIVE! (2006) == Kuvia == File:Dan Bejar in Montreal.jpg|Dan Bejar File:Neko case wiki cropped.jpg|Neko Case File:Kathryn Calder cropped.jpg|Kathryn Calder File:The New Pornographers, bellyup3.jpg|Kurt Dahle File:A.C. Newman - The New Pornographers (edit).jpg|A.C. Newman File:Neko Case at All Points West (edit).jpg|Neko Case 2009 ==Aiheesta muualla== *The New Pornographers *Matador Records *The New Pornographers MySpace Luokka:2000-vuosikymmenen yhtyeet ja sooloartistit Luokka:Kanadalaiset indie rock -yhtyeet Luokka:Power pop -yhtyeet
Ella ja seitsemän törppöä

Ella ja seitsemän törppöä on Timo Parvelan kirjoittama Ella-sarjan kahdestoista kirja. Se julkaistiin vuonna 2007. == Juoni == Ellan luokalle on tullut uusi oppilas, Paavo, jonka Ella tunsi jo ennestään. Paavo on kova kilpailemaan ja väittää, että hänellä on enemmän isiä kuin kenelläkään muulla oppilaalla. Tuukka ei usko Paavon höpinöitä ja lyö Paavon kanssa vetoa: he matkustavat kaupunkiin Paavon isää tapaamaan. Vedonlyönnin häviäjä ei enää jatkossa pääse heidän lempikivelleen. Kaupungissa luokka kilpailee lapsikuoro Pampuloiden kanssa kuumailmapallokyydistä (luokka haluaa tähystellä Paavon isää). Ellan luokka laulaa vain Lentävää kalakukkoa, mutta kuoro vaihtaa kappaletta, kunnes kuumailmapallo karkaa kuoro kyydissään. Samalla myös Paavo on kadonnut, ja oppilaat lähtevät seuraamaan hänen bussiaan taksilla. Muotinäytöksessä Pate ja Samppa esiintyvät kuuluttajan vastustuksesta huolimatta. Oppilaat myös kohtaavat opettajan, joka on vaimonsa kanssa viikonloppuostoksilla. Paavo on tehnyt edellisenä päivänä isänpäiväkortteja, joita oppilaat löytävät sieltä täältä. Tuukka tunnustaa huijanneensa Paavon bussiin, koska halusi voittaa vetonsa. Luokka näkee Paavon televisiossa, ja he epäilevät tämän olevan ohjelmassa esiintyvien seitsemän törpön vankina. He lähtevät jäähallille kuuluttaakseen Paavoa, mutta laulavatkin lapsikuoro Pampuloina Suomen ja Ruotsin kansallislauluna Lentävän kalakukon ja saavat seurakseen jäähallin pysäköintialueelta koiran. Musta auto, jota ajava mies halajaa koiraa, pelästyttää luokan karkuun pimeälle varastoalueelle, missä he tapaavat seitsemän törppöä. Televisioaseman ulkopuolella luokka näkee Paavon, ja he pääsevät lähetykseen. Opettaja yrittää kotonaan katsoa vaimonsa kanssa televisiota, mutta siellä näkyy oppilaita kuten kaupungillakin. Televisiossa Paavo tapaa isänsä, ja he ovat jälleen yhdessä. Oppilaat kuulevat runsaasti selityksiä ja ymmärtävät kaiken. Seuraavana päivänä, joka on isänpäivä, Paavo kertoo muulle luokalle muuttavansa pois. Tuukka siis saa istua kivellä edelleen. Lopuksi oppilaat antavat Paten isänpäivälahjaksi opettajalle. ==Käännöksiä== *Norja: *Saksa: Luokka:Ella ja kaverit Luokka:Vuoden 2007 kirjat
Diktys

Diktys (, ) voi viitata seuraaviin: == Henkilöt == * Diktys Kreetalainen, oletettu tekijä eräälle aikalaiskuvaukselle Troijan sodasta. == Kreikkalainen mytologia == Diktys viittaa neljään eri kreikkalaisen mytologian hahmoon: === Diktys, kuningas Polydekteen veli === Diktys oli kalastaja ja Serifoksen kuninkaan Polydekteen veli; molemmat Magnesin poikia. Argoksen kuninkaan Akrisioksen saatua ennustuksen, että hänen oman tyttärensä poika surmaisi hänet, hän tyttärensä saatua pojan sulki molemmat arkkuun ja heitätti heidät merelle. Arkku kuitenkin ajautui Serifokseen, ja siellä sen löytänyt Diktys otti huomaansa äidin ja kasvatti tämän pojan, Perseuksen, aikuiseksi huolehtien heistä hyvin. Perseus myöhemmin surmasi Medusan ja pelastettua Andromedan, mutta palattuaan takaisin Serifokseen joutui huomaamaan, että hänen äitinsä ja Diktys olivat joutuneet piiloutumaan temppeliin Polydekteen väkivaltaisuutta. Tapettuaan Polydekteen näyttämällä tälle Medusan päätä, hän asetti Diktyksen kuninkaaksi.Apollodoros, Bibliotheke ('Kirjasto') 2.4.2–3 (engl. käännös) === Diktys, merimies === Diktys oli yksi kahdestatoista merimiehestä, joita Dionysos – silloin nuorukainen – pyysi viemään hänet Naksokseen. Nämä kuitenkin halusivat irstailla matkalaisensa kanssa tämän kauneuden vuoksi, jolloin Dionysos sai viininlehviä nousemaan, ja leijonia ja panttereita tulemaan esiin ympäri laivaa. Tällöin merimiehet peloissaan hyppäsivät mereen, jossa he muuttuivat delfiineiksi yhtä lukuun ottamatta, joka oli vastustanut tovereitaanHyginus, Fabulae cxxxiv (engl. käännös). === Diktys, kentauri === Diktys oli kentauri, joka osallistui Peirithooksen ja Hippodameian häihin. Lapiittien ja kentaurien välille syntyneessä taistelussa Diktys joutui pakenemaan Peirithoosta mutta liukastui ja putosi alas jyrkänteeltä seivästäen itsensä suureen saarni-puuhunOvidius, Muodonmuutoksia xii.327-340 (engl. käännös). === Diktys, Poseidonin poika === Diktys oli Poseidonin ja Agameden, Augeiaan tyttären, poikaHyginus, Fabulae clvii (engl. käännös). == Lähteet == Luokka:Kentaurit Luokka:Kreikkalainen mytologia
Juan José Ibarretxe

Juan José Ibarretxe Markuartu (s. 15. maaliskuuta 1957, Llodio) on baskinationalistipoliitikko. Hän oli Espanjan Baskimaan aluehallinnon johtaja eli lehendakari (baskiksi Eusko Jaurlaritzako Lehendakaria, espanjaksi Presidente del Gobierno Vasco) 1999–2009. Hän edustaa nationalistipuolue Baskien kansallispuoluetta. Ibarretxe opiskeli taloustiedettä Baskimaan yliopistossa. Hän oli Llodion pormestari neljä vuotta ja hänet valittiin autonomisen alueen parlamenttiin 1984. Hän oli 1983–1994 talouskomissiossa ja 1995 tuolloinen pääministeri José Antonio Ardanza nimitti hänet varapääministeriksi. Vuoden 1998 vaalien jälkeen Ibarretxe seurasi Ardanzaa pääministerinä. Hänen hallitustaan tukivat myös Eusko Alkartasuna ja Ezker Batua Berdeak. Ibarretxe pysyi Baskimaan johdossa kolmien vaalien ajan. Ibarretxe esitteli 2003 suunnitelmansa Plan Ibarretxen Baskimaan muuttamisesta "vapaasti Espanjaan assosioituneeksi yhteisöksi", jolla olisi oma oikeusjärjestelmänsä ja edustus Euroopan unionissa. Vuoden 2009 Baskimaan vaaleissa paikallinen sosialistipuolue nousi suurimmaksi puolueeksi ja päätti näin baskinationalistien 30-vuotisen valtakauden. Ibarretxen seuraajaksi tuli Patxi López Partido Popularin tuella. ==Aiheesta muualla== * http://www.ibarretxe.com/ Ibarretxe Ibarretxe Ibarretxe
Panu Hämäri

Panu Pertti Juhani Hämäri (s. 10. toukokuuta 1962 Helsinki) on entinen SM- tason amerikkalaisen jalkapallon pelaaja, joka on sittemmin toiminut yrittäjänä ja poliittisissa kampanjoissa. 2010-luvulla Hämärin näkyvin toiminta on ollut toiminta yrittäjien (erityisesti pienyrittäjien, joihin Hämäri itse on kuulunut 1980-luvulta lähtien) ja yrittäjyyden puolestapuhujana ja taustavaikuttajana eri organisaatioiden kautta. ==Urheilu-ura== Hämärin peliura alkoi Helsinki Roostersissa vuonna 1982 ja päättyi Kannelmäki Whipsissä vuonna 1991. Vuosina 1983 ja 1986 Hämäri voitti Roostersissa Suomen mestaruuden. Pelaamisen jälkeen hän toimi yhden kauden hyökkäyksen linjan apuvalmentajana Whipseissä. Kaudella 1985 Hämäri joutui hakemaan vauhtia Roostersin "apujoukkueen" Breakersin riveissä loukattuaan polvensa kauden ensimmäisessä ottelussa. Ennen amerikkalaisessa jalkapallossa pelaamistaan Hämäri harrasti muun muassa judoa Heikki Arpiaisen valmennuksessa sekä uintia HTU:n (Nykyisin HTU Stadi) erikoisvalmennusryhmässä. ==Yrittäjyys ja liiketoiminta== Urheilu-uransa jälkeen Hämäri on toiminut varsin värikkäästi liike-elämässä ja konsulttina. Lisäksi Hämäri on kääntänyt internetiin amerikkalaisia ja englantilaisia itsensä valmentamisen oppikirjoja sekä omia kirjoituksiaan muun muassa myyntityön kehittämisestä ja osaamisen johtamisesta. Brian Tracy Internationalin kotisivujen mukaan hän toimi myös Tracyn perustaman iLearningGlobalin Suomen johtajana. Hämäri on toiminut jalkapalloseura Atlantis FC:n varainhankintayhtiöksi perustetun Atlantis Palvelut Oy:n toimitusjohtajana. 2012 keväästä 2013 loppuun Hämäri toimi Casa Business Servicen operatiivisena johtajana ja julkaisi muun muassa kirjan "52 tapaa kehittää itseään" sekä muita pienempiä teoksia. 2013 syksyllä Hämäri siirtyi QITS Finland Oy/ HRD Finlandin johtajaksi. ==Politiikka== Hän on viime vuosina toiminut aktiivisesti myös kokoomuksen kampanjoissa, muun muassa vuoden 2007 eduskuntavaaleissa ehdokas Marja Vuennon kampanjan PR-vastaavana ja vuoden 2008 kunnallisvaaleissa Jorma Karlstedtin kampanjapäällikkönä. Vuoden 2009 eurovaaleissa Hämäri löytyy eurovaaliehdokas Nina Suomalaisen tukijoukoista. Vuoden 2012 presidentinvaalin aikana hän oli Sauli Niinistön kampanjassa aktiivisesti mukana. Vuonna 2008 Hämäri valittiin Helsingin Kokoomusyrittäjien hallituksen jäseneksi ja yrittäjyysvaliokunnan puheenjohtajaksi. Vuonna 2013 Hämäri valittiin Helsingin Kokoomusyrittäjien puheenjohtajaksi. Hän on toiminut aktiivisena pienyrittäjien tukemisen lobbarina ja tuonut näyvästi esille yrittäjyyden haasteita. == Lähteet == * SUL:n arkistot * Kunnallisvaaliehdokas Jorma Karlstedtin kotisivut * Kokoomuksen arkistot * * Brian Tracy Internationalin iLearningGlobal kotisivut * Casa Business Services kotisivut * HRD Finlandin kotisivut ===Viitteet=== ==Aiheesta muualla== * Atlantis Palvelut Oy Luokka:Suomalaiset amerikkalaisen jalkapallon pelaajat Luokka:Vuonna 1962 syntyneet Luokka:Elävät henkilöt Luokka:Suomalaiset liikemiehet
Publius Aelius Hadrianus Afer

Publius Aelius Hadrianus Afer oli roomalainen virkamies, joka eli ensimmäisellä vuosisadalla. Hän oli keisari Trajanuksen serkku ja tulevan keisarin Hadrianuksen isä. Publius Aelius Hadrianus Afer syntyi Espanjassa, lähellä nykyistä Sevillaa. Hän sai lisänimen Afer, afrikkalainen, palveltuaan hyvin Mauritaniassa. Hän sai preettorinviran, mutta kuoli pian sen jälkeen noin vuonna 85. Orvoksi jäänyt poika jäi Trajanuksen ja Publius Acilius Attianuksen kasvatettavaksi.The Romans in Britain == Lähteet == Luokka:Antiikin roomalaiset